ຣັດເຊຍປົດເຈົ້າຄອງນະຄອນຫຼວງມົສກູ
ທ່ານ Luzhkov ເຈົ້າຄອງກຸງມົສກູມາ ແຕ່ປີ 1992 ນັ້ນ ໄດ້ຖືກປົດອອກຈາກຕຳແໜ່ງ ຍ້ອນປະທານາທິບໍດີຂອງສະຫະພັນ ທະລັດຣັດເຊຍ ໝົດຄວາມເຊື່ອໝັ້ນໃນຕົວທ່ານ.
ວັງເຄຣັມລິນກ່າວໃນວັນອັງຄານມື້ນີ້ວ່າ ປະທານາທິບໍດີຣັດ ເຊຍ ທ່ານ Dmitry Medvedev ໄດ້ລົງນາມໃນດຳລັດ ສະບັບນຶ່ງ ສັ່ງປົດເຈົ້າຄອງນະຄອນຫຼວງມົສກູ ທ່ານ Yuri Luzhkov ອີງຕາມດຳລັດສະບັບນີ້ ທ່ານ Luzhkov ຊຶ່ງເປັນເຈົ້າຄອງ ກຸງມົສກູມາແຕ່ປີ 1992 ນັ້ນ ໄດ້ຖືກປົດອອກຈາກຕຳແໜ່ງ ຍ້ອນປະທານາທິບໍດີຂອງສະຫະພັນທະລັດຣັດເຊຍ ໄດ້ໝົດ ຄວາມເຊື່ອໝັ້ນໃນໂຕທ່ານ ທ່ານ Medvedev ໄດ້ແຕ່ງຕັ້ງໃຫ້ທ່ານ Vlakimir Resin ເຂົ້າຮັບຕຳແໜ່ງເປັນເຈົ້າຄອງນະຄອນຫຼວງມົສກູແທນ ທ່ານ Luzhkov ໄດ້ກາຍເປັນເປົ້າໝາຍໃນການປຸກລະດົມ ກວາດລ້າງໃນຂອບເຂດທີ່ກວ້າງຂວາງຂອງສື່ມວນຊົນ ທີ່ ຄວບຄຸມໂດຍວັງເຄຣັມລິນທີ່ວາດພາບທ່ານວ່າສໍ້ລາດບັງຫຼວງ ໃນຕົ້ນເດືອນນີ້ທ່ານ Medvedev ກ່າວວ່າ ເຈົ້າຄອງກຸງມົສກູຄວນດຳເນີນການໃຫ້ເປັນ ປະຊາທິປະໄຕຫຼາຍຂຶ້ນ ຫຼືຖ້າບໍ່ດັ່ງນັ້ນແລ້ວ ກໍໃຫ້ເຂົ້າຮ່ວມພັກການເມືອງຝ່າຍຄ້ານ ພັນລະຍາຂອງທ່ານ Luzhkov ຊຶ່ງເປັນມະຫາເສດຖີພັນລ້ານນັ້ນໄດ້ກ່າວຫາ ວັງເຄຣັມລິນ ວ່າ ໄດ້ທຳການປຸກລະດົມຕໍ່ຕ້ານສາມີຂອງທ່ານນາງ ຍ້ອນຢ້ານວ່າຈະໄປຍາດເອົາຕຳແໜ່ງ ປະທານາທິບໍດີຂອງທ່ານ Medvedev ຊຶ່ງຈະມີການເລືອກຕັ້ງເພື່ອແຂ່ງຂັນເຂົ້າຮັບຕຳແໜ່ງ ຕື່ມອີກໃນປີ 2012